Heritage Range

Heritage Range er en stor fjellkjede, 160 km lang og 48 km bred, som utgjør den sørlige halvdelen av Ellsworth Mountains i Antarktis, sørover fra Minnesotabreen. Fjellkjeden er kompleks med mange rygger og fjelltopper på moderat høyde, skrenter, åser og nunataker. Mellom disse ligger det isbreer.

Den nordlige delen av fjellkjeden ble trolig først sett av Lincoln Ellsworth da han fløy over området 23. november 1935. Den 14. desember 1959 ble den sørlige delen av fjellkjeden sett for første gang under en flytur fra Byrd-stasjonen med Edward C. Thiel, J.C. Craddock og E.S. Robinson. Laget landet på en isbre ved Pepet Peak nordvest i fjellkjeden den 26. desember.

I 1962–63 og 1963–64 utførte University of Minnesota ekspedisjoner som både kartla og gjorde geologiske undersøkelser av fjellkjeden. Hele kjeden ble kartlagt av USGS fra flyfoto tatt av U.S. Navy, 1961-66.

Fjellkjeden  fikk navnet av US-ACAN fordi de forskjellige delene av fjellkjeen har fått navn som er tilsluttet temaet amerikansk kulturarv.

Referanser 

Fjell i Antarktis
Artikler i Antarktis-prosjektet